பாருடா நான் வச்ச சோறை சாப்பிடாம அப்படியே வச்சிருக்கு , கறுப்பியும் சிவப்பியும் சண்டை போட்டுச்சுடா... ” தினமும் நான் கல்லூரியிலிருந்து திரும்பும்போது இப்படி பூனைகளைப் பற்றிய கதைகளை மட்டுமே சொல்லிக்கொண்டிருந்தது அம்மா. நானும் பதிலுக்கு “ இந்த கறுப்பி அப்படியா செஞ்சுச்சு ? நான் கவனிச்சிக்கிறேன் " என்பேன். பொன்னி யாருக்கும் தெரியாமல் காணாமல் போன அன்று அம்மா சாப்பிடாமல் தூங்கியது. பிள்ளைப் பாசம் போல பூனை பாசமும் அம்மாவிற்கு ஒட்டிக் கொண்டது. சேட்டை செய்யும் சிறுவனை கண்ணெதிரிலேயே வைத்திருப்பது போல கறுப்பி